31999D0486
L 190/32
JURNALUL OFÍCIAL AL UNIUNII EUROPENE
DECIZIA COMISIEI
din 2 iulie 1999
de modificare a Deciziei 94/269/CE de stabilire a condițiilor speciale care reglementează importurile de produse pescărești și de acvacultură originare din Columbia
[notificată cu numărul C(1999) 1826]
(Text cu relevanță pentru SEE)
(1999/486/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producerea și introducerea pe piață a produselor pescărești (1), astfel cum a fost modificată ultima dată prin Directiva 97/79/CE (2), în special articolul 11,
(1)
Întrucât articolul 1 din Decizia 94/269/CE a Comisiei din 8 aprilie 1994 de stabilire a condițiilor speciale care reglementează importurile de produse pescărești și de acvacultură originare din Columbia (3), astfel cum a fost modificată ultima dată prin Decizia 96/31/CE (4), care stipulează că Ministerio de Salud - División de Alimentos este autoritatea competentă din Columbia pentru verificarea și certificarea conformității produselor pescărești și de acvacultură cu cerințele Directivei 91/493/CEE.
(2)
Întrucât, ca urmare a restructurării guvernului columbian, autoritatea competentă pentru certificatele de sănătate pentru produsele pescărești a trecut de la Ministerio de Salud - División de Alimentos la Instituto Nacional de Vigilancia de Medicamentos y Alimentos (Invima) și această nouă autoritate este în măsură să verifice în mod eficient aplicarea legislației în vigoare; întrucât este necesar, prin urmare, să se modifice numele autorității competente desemnate prin Decizia 94/269/CE.
(3)
Întrucât este necesar ca formularea Deciziei 94/269/CE să se armonizeze cu formularea deciziilor Comisiei adoptate mai recent de stabilire a condițiilor speciale de reglementare a importurilor de produse pescărești și de acvacultură originare din anumite țări terțe.
(4)
Întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 94/269/CE a Comisiei se modifică după cum urmează:
1.
Articolul 1 se înlocuiește cu următorul text:
„Articolul 1
Insituto Nacional de Vigilancia de Medicamentos y Alimentos (Invima) este autoritatea competentă din Columbia pentru verificarea și certificarea conformității produselor pescărești și de acvacultură cu cerințele Directivei 91/493/CEE.”
2.
Articolul 2 se înlocuiește cu următorul text:
„Articolul 2
Produsele pescărești și de acvacultură originare din Columbia trebuie să îndeplinească următoarele condiții:
1.
fiecare lot ar trebui să fie însoțit de un certificat de sănătate în original, numerotat, completat, semnat, datat și constând dintr-o singură pagină, în conformitate cu modelul din anexa A;
2.
produsele ar trebui să provină de la unitățile, navele fabrică, antrepozitele frigorifice aprobate sau de la navele frigorifice înregistrate, enumerate în anexa B;
3.
cu excepția produselor pescărești în vrac congelate și destinate fabricării alimentelor conservate, toate ambalajele ar trebui să aibă marcat cu litere de neșters cuvântul «Columbia» și numărul aprobării/înregistrării unității, navei fabrică, antrepozitului frigorific sau navei frigorifice de origine.”
3.
Anexa A se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 2 iulie 1999.